CELEX: 62008TN0110
Language: da
Date: 2008-02-28 00:00:00
Title: Sag T-110/08: Sag anlagt den 28. februar 2008 — Freixenet mod KHIM (form af en matslebet sort flaske)

9.5.2008   
            
            
               DA
            
            
               Den Europæiske Unions Tidende
            
            
               C 116/25
            
         Sag anlagt den 28. februar 2008 — Freixenet mod KHIM (form af en matslebet sort flaske)
   (Sag T-110/08)
   (2008/C 116/46)
   Stævningen er affattet på fransk
   Parter
   
      Sagsøger: Freixenet SA (Sant Sadurní d'Anoia, Spanien) (ved avocats F. de Visscher, E. Cornu og D. Moreau)
   
      Sagsøgt: Kontoret for Harmonisering i det Indre Marked (Varemærker og Design)
   Sagsøgerens påstande
   
               —
            
            
               Principalt: Afgørelsen truffet den 20. november 2007 af Første Appelkammer ved Kontoret for Harmonisering i det Indre Marked (Varemærker og Design) annulleres, og Retten træffer den afgørelse, som dette appelkammer skulle have truffet, nemlig at ansøgningen om EF-varemærke nr. 32 540 opfylder kravene for at blive bekendtgjort i overensstemmelse med EF-varemærkeforordningens artikel 40.
            
         
               —
            
            
               Subsidiært: Afgørelsen truffet den 20. november 2007 af Første Appelkammer ved Harmoniseringskontoret annulleres.
            
         
               —
            
            
               Under alle omstændigheder tilpligtes Harmoniseringskontoret at betale sagens omkostninger.
            
         Søgsmålsgrunde og væsentligste argumenter
   
      Det omhandlede EF-varemærke: Tredimensionelt varemærke med form af en matslebet sort flaske for varer i klasse 33 (ansøgning nr. 32 540).
   
      Undersøgerens afgørelse: Afslag på ansøgningen.
   
      Appelkammerets afgørelse: Afslag på klagen. Afgørelsen truffet efter dom afsagt af Retten i Første Instans i sag T-188/04, Freixenet mod KHIM (form af en matslebet sort flaske).
   Søgsmålsgrunde: Tilsidesættelse af artikel 7, stk. 1 og 3, og artikel 73 i forordning (EF) nr. 40/94, samt af begrundelsespligten, idet
   
               —
            
            
               appelkammeret ikke har hørt sagsøgeren vedrørende den faktuelt anderledes bedømmelse, det har foretaget
            
         
               —
            
            
               appelkammeret ikke har præciseret, hvilke dokumenter det har lagt til grund for sin afgørelse
            
         
               —
            
            
               udformningen af den omhandlede flaske er original og adskiller sig fra de sædvanlige udformninger, der forelå den 1. april 1996, og
            
         
               —
            
            
               det omhandlede varemærke har under alle omstændigheder erhvervet fornødent særpræg i Fællesskabet ved brug.